सरूप आखै करदा हा, केईं बारी असेंगी सेई होन्दा ऐ जे जड़ी चीज अस हासल करना चाहने आं, ओ असेंगी थोई नईं सकदी, फी बी अस ओदे बारे च अपने आपा गी धोखा दिन्दे रौहने आं। असला च अस उस बित्था गी धोखा दिन्ने आं, जेड़ी स्हाड़ी जिन्दगी ते मौती दे बश्कार पौन्दी ऐ। माधो, केईं बारी सब किश जानदे होई बी आदमी अनजान बनने दी खेड खेडदा ऐ।... सयाना आदमी इस चाल्ली दी झूठी लालसा कोला दूर रौहन्दा ऐ। चन्ना गी फगड़ने दी लालसा भला कियां पूरी होऐ ! "